
Linnavara võõrandamine
(Rahu tn 3b asuv olmeprügi sorteerimise liin)
1. Asjaolud ja menetluse käik

25.05.2016 saabus Narva Linnavalitsusele OÜ Narva Jäätmekäitluskeskus taotlus, milles palutakse võõrandada keskuse kasutuses olev linnavara -  olmeprügi sorteerimise liin, et kasutada vara müügist saadud raha ettevõttele vajalike seadmete ostmiseks. Olmeprügi sorteerimise liin on antud OÜ-le Narva Jäätmekäitluskeskus tasuta kasutusse 15.01.2008 linnavara tasuta kasutamise lepingu alusel vastavalt Narva Linnavolikogu  28.06.2007 otsusele nr 321 „Linnavara tasuta kasutusse andmine“.
Varem oli see jäätmekäitluskeskuses põhiline tööseade, kuid seoses jäätmekäitluse tehnoloogia muutumisega ei olnud selle kasutamine enam majanduslikult otstarbekas. Eeltoodu tulemusena seisab kõnealune seade ligi neli aastat kasutuseta, roostetab ning muutub kasutuskõlbmatuks. Mai keskel külastasid jäätmekäitluskeskust tööasjus Eesti ettevõtjad, kes tegelevad killustiku kaevandamisega ning mingil määral ka jäätmekäitlusega. Külalised tutvusid sorteerimisliiniga ning neil tekkis huvi selle ostmiseks. Narva Jäätmekäitluskeskus OÜ juhatuse liige Kirill Averin arvates jääb sorteerimisliini turuväärtus vahemikku 50 – 70 tuhat eurot.
Bilansiõiend seisuga 26.05.2016:



	Jrk
	Inven-
	Vara 
	Aadress
	Bilanssi
	Soetus-
	Kulum
	Bilansiline

	nr
	tari
	nimetus
	 
	võtmise
	maksumus
	1.06.2015
	(jääk)

	kuupäev 
	EURO 
	EURO  

	1
	S155400-30
	Olmeprügi sorteerimise liin  (Jäätmekäitluskeskus)
	Rahu tänav 3b
	13.12.2006
	134 470,11
	112 835,86
	21 634,25

	 
	 
	kokku põhivara
	 
	 
	134 470,11
	112 835,86
	21 634,25




Narva Linna Arenduse ja Ökonoomika Ameti tellimusel koostas ValueExpert OÜ 15.01.2016 hindamisakti nr 2970-2016, mille kohaselt on olmeprügi sorteerimise liini turuväärtus  31.12.2015 seisuga 23 500 eurot (hindamisväärtus vastab bilansilisele jääkväärtusele seisuga 31.12.2015). Samuti on aktis märgitud, et liin seisab. 
Keskkonna vanemspetsialist Dmitri Koroljov kinnitab, et Narva Jäätmekeskuses asuvat sorteerimisliini ei ole juba mitu aastat kasutatud ning lähitulevikus ei ole selle kasutamist ette näha. Kui on võimalus seade mõistliku hinna eest maha müüa ning osta saadud raha eest vajalik tehnika (näiteks telekooplaadur, multilift), siis tasub seda kaaluda ja teha.

Küsimus oli arutusel Narva Linnavalitsuse linnavarakomisjoni koosolekul 08.06.2016 (protokoll nr 8), kus otsustati:
1. Võõrandada linnavara – olmeprügi sorteerimise liin (inventari nr S155400-30, soetusaeg 13.12.2006, soetusmaksumus 134 470,11 eurot, bilansiline jääkmaksumus 21 634,25 eurot) kirjaliku enampakkumise korras vastavalt „Linnavara võõrandamise korrale“ alghinnaga 50 000 eurot ning kehtestada enampakkumise osavõtutasu 100 eurot ja tagatisraha 2 350 eurot (10% eksperthinnangust).

2. Arhitektuuri- ja Linnaplaneerimise Ametil ette valmistada sellekohane korralduse eelnõu ning esitada see läbivaatamiseks Narva Linnavalitsuse istungile.
2. Õiguslikud alused

Kohaliku omavalitsuse korralduse seaduse (edaspidi KOKS) § 22 lõike 1 punkti 6 kohaselt volikogu ainupädevusse kuulub linnavara valitsemine korra kehtestamine. Narva linna omandis olevale kinnisasjale isikliku kasutusõiguse seadmist reguleerib Narva Linnavolikogu 21.06.2005 määrus nr 20/57 „Linnavara eeskiri” (edaspidi Linnavara eeskiri).
Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Linnavara eeskirja § 62 kohaselt võib linna valitsemiseks mittevajalikku ja kasutuskõlbmatut vara võõrandada tingimusel, et ükski struktuuriüksus või linna ametiasutus ei taotle neile vara üleandmist, välja arvatud juhul, kui vara on ilmselt kasutuskõlbmatu või võõrandamisega viivitamise korral võib vara hävida või muutuda kasutuskõlbmatuks, või vara võõrandamise vajadus tuleneb linnavalitsuse ja kohaliku omavalitsuse struktuuriüksuse huvidest, kelle valduses võõrandatav vara asub.
Vastavalt Linnavara eeskirja §-le 63 linnavara võib võõrandada tasu eest või tasuta, avalikul enampakkumisel (suulisel või kirjalikul) või eelläbirääkimistega pakkumisel. Linnavara võib võõrandada muul viisil või otsustuskorras linnavolikogu otsusega.

Narva Linnavolikogu 09.06.2005 määruse nr 18/56 “Linnavara võõrandamise kord” (edaspidi Kord) § 4 lg 1 ja 2 alusel linnavara võib võõrandada, kui vara ei ole vajalik avalikuks otstarbeks ega linna valitsemiseks, samuti siis, kui vara on muutunud kõlbmatuks avalikuks kasutamiseks, linna valitsemiseks või ei ole otstarbeks tulu saamiseks. Narva linn ei kasuta eelnimetatud vara avalikuks otstarbeks, linna valitsemiseks ega tulu saamiseks.

Korra § 8 kohaselt linnavara võõrandamisel tasu eest toimub linnavara võõrandamine keskmise müügihinna (turuväärtuse) alusel. Linnavara alghinna määrab võõrandamise otsuse vastuvõtnud isik. Alghinna määramisel lähtutakse varale antud eksperthinnangust.

Korra § 9 kohaselt linnavara võõrandamise otsus, välja arvatud käesoleva Korra § 14 nimetatud juhtudel,  võetakse vastu:

9.1  kinnisvara ja vallasvara suhtes bilansilise maksumusega 64 000 eurot ja enam, aktsiate ja osade suhtes – Linnavolikogu poolt Linnavalitsuse (edaspidi Linnavalitsus) ettepanekul;

9.2  kinnisvara ja vallasvara suhtes bilansilise maksumusega 6 400 kuni 64 000 eurot -  Linnavalitsuse poolt;

9.3  linnavara suhtes bilansilise maksumusega alla 6 400 eurot – linnavara valitseja poolt.
Korra § 13 kohaselt linnavara tasu eest võõrandamine toimub avalikul (suulisel või kirjalikul) enampakkumisel  või  eelläbirääkimistega pakkumisel. Munitsipaalomandis olevate sõidukite ja kontoritehnika puhul võib võõrandamist läbi viia elektroonilise enampakkumise korras.

Korra § 14 lg 1 ja lg 2 kohaselt linnavara võib tasu eest võõrandada Linnavolikogu otsustuse korras, kui linnavara kohese võõrandamise otsustamise vajadus on tingitud linna huvidest, samuti siis, antud võõrandamine on linnale majanduslikult kasulik.

3. Otsus

3.1. Võõrandada Narva Linnavalitsuse Arhitektuuri- ja Linnaplaneerimise Ameti (registrikood 75029820) bilansis olev linnavara – olmeprügi sorteerimise liin (inventari nr S155400-30, soetusaeg 13.12.2006, soetusmaksumus 134 470,11 eurot, bilansiline jääkmaksumus 21 634,25 eurot), kirjaliku enampakkumise korras alghinnaga 50 000 (viiskümmend tuhat) eurot.    

3.2. Kehtestada enampakkumise osavõtutasu 100 (ükssada) eurot ja tagatisraha 2 350 (kaks tuhat kolmsada viiskümmend) eurot.
4. Rakendussätted

4.1.
Korraldus  võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest

4.2.
Korraldus jõustub seadusega sätestatud korras.

